CELEX: 32018R1207
Language: sl
Date: 2018-08-27 00:00:00
Title: Izvedbena uredba Komisije (EU) 2018/1207 z dne 27. avgusta 2018 o uvrstitvi določenega blaga v kombinirano nomenklaturo

30.8.2018   
               
               
                  SL
               
               
                  Uradni list Evropske unije
               
               
                  L 220/1
               
            
         IZVEDBENA UREDBA KOMISIJE (EU) 2018/1207
         z dne 27. avgusta 2018
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 27. avgusta 2018
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek iz vroče valjanega nelegiranega jekla, prevlečen z zlitino srebra in niklja.
                        Je v obliki okroglega pokrova (premera 2,7 cm) z nekoliko znižanim središčem, ki je upognjeno navzdol v odprtino, z majhnimi zračnimi režami v ugreznjenem delu. Pokrov je priključen na votlo navojno steblo (premera 0,5 cm). Skupna dolžina izdelka je 2,5 cm.
                        Izdelek je namenjen za uporabo kot uravnalni element v posebnem pasovnem filtru (pasovni filter se uporablja v baznih postajah celičnih omrežij za prenos signalov določenih frekvenc) ter filtrira višje in nižje frekvence, tako da je privit na ohišje pasovnega filtra.
                        Je bistveni del v postopku uravnavanja. V postopku uravnavanja okrogli pokrov deluje kot resonator. Kakršne koli poškodbe površine tega okroglega pokrova bi povzročile motnjo radiofrekvenčnih valov.
                        Glej sliko (*1).
                     
                     
                        8517 70 00 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8517  in 8517 70 00 .
                        Ker funkcija izdelka ni sestavljanje ali pritrjevanje blaga, ga ni mogoče uvrstiti med vijake ali sornike. Zato ga ni mogoče obravnavati kot dela z možnostjo splošne rabe, kot so navedeni v opombi 2 k oddelku XV. Zato je uvrstitev pod tarifno številko 7318  izključena.
                        Izdelek je del baznih postaj celičnih omrežij v smislu opombe 2(b) k oddelku XVI, saj je bistvenega pomena za njihovo delovanje zaradi posebne zasnove in mer izdelka ter ga ni mogoče uporabljati za druge namene (glej zadevo C-152/10, Unomedical, ECLI:EU:C:2011:402, točka 29).
                        Izdelek je zato treba uvrstiti pod oznako KN 8517 70 00  kot del aparata za prenos ali sprejem glasu, slike ali drugih podatkov v brezžičnem omrežju.
                     
                  
               (*1)  Slika je zgolj informativna.